**ביוגרפיה אישית**

סיימתי תואר ראשון בלשון עברית באוניברסיטת חיפה בשנת 1996. סיימתי את לימודי לתעודת הוראה בלשון עברית באותו מוסד בשנת 2000. סיימתי את לימודי לתואר שני במחלקה ללשון עברית בשנת 2009 בהצטיינות ואת הדוקטורט שלי בלשון עברית סיימתי באותה מחלקה בשנת 2011. משנת 2013 אני מרצה בחוג לשפה וספרות עברית במכללת אלקאסמי.

השתלמתי שנתיים כתלמיד פוסט דוקטורט במחלקה ללשון עברית וללשונות שמיות באוניברסיטת בר אילן, ובמחלקה לספרות עברית והשוואתית באוניברסיטת חיפה במשך כשנה אחת. נוסף על כך, השתלמתי ארבעה חודשים כחוקר אורח במחלקה לתקשורת באוניברסיטה העברית בירושלים, במרכז אוקספורד לחקר השפה העברית והיהדות באוניברסיטת אוקספורד במשך חודש אחד ובמחלקה לאנגלית באוניברסיטת לנקסטר במשך כשבועיים.

תחומי המחקר שלי הם רטוריקה, חקר השיח הפוליטי ובלשנות משווה: בעיקר עברית וערבית. פרסמתי מאמרים רבים בתחום הבלשנות המשווה ובתחום הרטוריקה וחקר השיח הפוליטי. פרסמתי ספר על השקיעים הערביים בכתיבה העברית של סופרים ערבים בישראל – הוצאתקיימברידג סקולר, 2021. נוסף על כך, חיברתי ספר על המאפיינים הרטוריים בשיח הפוליטי של מנהיגים ערבים במדינת ישראל. הספר נמצא בדפוס וייצא לאור בשנת 2022 בהוצאת קיימברידג סקולר.

רוב המאמרים שפרסמתי עד עכשיו הם בשפה האנגלית ובכתבי עת שפיטים בחו"ל. חלק משמעותי מהמאמרים האלה מדורג ברמת Q1 על פי המדד של כתבי עת לועזיים. גם כתבי העת העבריים שפרסמתי בהם חלק קטן מהמאמרים שלי, מקובל לראות בהם ככתבי עת בעלי רמה גבוהה או בינונית / גבוהה.

השתתפתי בשישה עשר כנסים בינלאומיים. והרציתי על נושאים מגוונים בתחום הבלשנות המשווה – ערבית וערבית ובתחום הרטוריקה וחקר השיח הפוליטי, למשל הרציתי פעמים רבות בכנסים של איגוד הפרופסורים לעברית, בכנס של האגודה האירופית לבלשנות, בכנס לחקר השיח הביקורתי ועוד. נוסף על כך, הרציתי פעמיים במסגרת הקולוקוויום המחלקתי של המחלקה ללשון עברית באוניברסיטת בר אילן במסגרת לימודי לתואר שני ולתואר שלישי לאחר שקיבלתי פנייה מטעם המחלקה להרצות בקולוקוויום המחלקתי. הרצאותי בקולוקוויום הרשימו את קהל המשתתפים, עוררו עניין רב ובעקבותיהם התפתח דיון מעניין ומרתק.

במסגרת לימודי לתואר שני קיבלתי פרס עידוד ע"ס 8000 ש"ח, ולאחר סיום לימודי לתואר שלישי קיבלתי מלגת החזר שכר לימוד מלא ע"ס 13701 ש"ח. מלגה זו מיועדת לסטודנטים שסיימו את הדוקטורט שלהם בזמן. קיבלתי ממכללת אלקאסמי שתי מלגות לפרסום ספרים ע"ס 10000 ₪ ו 16000 ₪ ומלגות לביצוע מחקרים כחוקר אורח באוניברסיטאות באנגליה: 8000 ₪ לביצוע מחקר במחלקה לאנגלית באוניברסיטת לנקסטר באנגליה ו 10000 ₪ לביצוע מחקר במרכז אוקספורד לחקר השפה העברית והיהדות באוניברסיטת אוקספורד. באוניברסיטת לנקסטר חקרתי את המטפורות בשיח הפוליטי הערבי של פוליטיקאים ערבים במדינת ישראל. המחקר בוצע בהדרכת פרופ' אילינה סימינו. במרכז אוקספורד לחקר השפה העברית והיהדות ביצעתי מחקר על

נוסף על כך, הוענק לי פרס החוקר המצטיין ע"ס 6000 ₪ לשנת הלימודים תשפ"א מטעם מכללת אלקאסמי בפקולטה למדעי הרוח, ומענק סבסוד יוצרים ע"ס 4000 ₪ מטעם ארגון המורים בבתי הספר העל יסודיים.

השתתפתי בהשתלמויות מקצועיות ומגוונות בתחום ההוראה. להלן אציין חלק מההשתלמויות שלמדתי בעשר השנים האחרונות: לימודי עריכה לשונית, היחידה ללימודי חוץ, אוניברסיטת חיפה, 210 שעות, 2019. לימודי התמחות למורי מורים בהכשרת עובדי הוראה, מכון מופ"ת, 540 שעות, 2018. השתלמות בניקוד, האקדמיה ללשון עברית, 28 שעות, 2021, השתלמות בניקוד במתכונת מורחבת, האקדמיה ללשון עברית, 28 שעות, 2022.